Masarautar Bichi

Masarautar Bichi Masarautar gargajiya ce ta Hausawa a Jihar Kano a Arewacin Najeriya . Fadar ta na cikin garin Bichi ne a ƙaramar hukumar Bichi. An kafa masarautar Bichi ne a shekarar 2019, lokacin da gwamnatin jihar Kano ta kafa masarautu huɗu daga tsohuwar masarautar Kano . Masarautar Bichi ta ƙunshi ƙananan hukumomi 9 na jihar Kano. Waɗannan ƙananan hukumomin sune Bichi, Bagwai, Shanono, Tsanyawa, Kunchi, Makoda, Dambatta, Dawakin Tofa, and Tofa local governments. 

Sarkin Bichi na yanzu Nasiru Ado Bayero .   Aminu Ado Bayero shi ne Sarkin Bichi na farko tun bayan da aka kafa masarauta a shekarar 2019.   A ranar 12 ga watan Maris ɗin shekarar 2020 ne gwamnatin jihar Kano ta maye gurbinsa da dan uwansa Nasiru Ado Bayero a matsayin Sarkin Bichi biyo bayan tsige tsohon Sarkin Kano Muhammadu Sanusi II daga sarautar Bayero da Aminu Kano ya maye gurbinsa da Aminu Ado Bayero. 

 Soke Masarautar Bichi 
A ranar 23 ga Mayun shekarar 2024, Gwamnan Jihar Kano , Abba Kabir Yusuf ya sanar da soke Masarautar Bichi tare da wasu masarautu huɗu da tsohon Gwamna Abdullahi Umar Ganduje ya kafa a shekarar 2019. Wannan shawarar ta mayar da jihar Kano da zama masarautu daya kamar yadda aka saba tsara ta kafin sake fasalin 2019.  

Rushewar ya haifar da dunƙulewar ɗaukacin ƙananan hukumomin da ke ƙarƙashin masarautar Bichi da suka haɗa da Bichi, Bagwai, Shanono, Tsanyawa, Kunchi, Makoda, Dambatta, Dawakin Tofa, da Tofa, zuwa masarautar Kano. Wannan yunƙuri na da nufin dawo da tsarin tarihi da tsarin tafiyar da harkokin mulki na tsarin gargajiya na jihar Kano.

A wannan rana ne aka nada Sanusi Lamido Sanusi II a matsayin Sarkin Kano, inda ya jaddada shugabancinsa kan yadda masarautar Kano ta sake haɗewa. Wannan ya nuna gagarumin sauyi a tsarin sarauta da mulkin jihar Kano, da nufin daidaitawa da kuma karfafa ayyukan gudanar da masarautu a karkashin jagoranci daya.

 Manazarta